# ПОЗИВ НА АКРЕДИТОВАНУ ОБУКУ

# „ПРЕВЕНЦИЈА СИНДРОМА САГОРЕВАЊА КОД ПРОФЕСИОНАЛАЦА У СОЦИЈАЛНОЈ ЗАШТИТИ“

**1.модул**

# Нови Сад, субота, 02. септембар, 2017.

Поштоване колегинице и колеге, Центар за производњу знања и вештина ће у суботу, 02. септембра, 2017. године, у Новом Саду организовати акредитовану обуку „Превенција синдрома сагоревања код запослених у социјалној заштити“.

* **Обука је једнодневна.**
* **Обука је акредитована код Републичког завода за социјалну заштиту и носи 15 бодова.**
* **Цена обуке по учеснику је 5.000,00 динара.**
* **Цена укључује материјале, освежење и хонорар водитеља.**
* **Цена не укључује путне трошкове и смештај учесника.**

**Сви заинтересовани могу да се јаве на** **obuke@cpzv.org** **слањем пријавног формулара најкасније до 30. августа 2017. године. Додатне информације можете добити на бројеве телефона: 064/154 71 53 и 063/826 66 02.**

**ЦИЉЕВИ ПРОГРАМА**

Општи циљ програма је да се ојачају капацитети запослених да на професионалан начин одговоре захтевима посла уз очување властитог менталног здравља.

Циљеви програма обуке су:

1. Стицање основних знања о стресу и синдрому сагоревања
2. Упознавање са могућим изворима стреса и синдрома сагоревања и препознавање фактора ризика за настанак стреса и сагоревања на послу
3. Стицање знања и вештина за препознавање симптома стреса и синдрома сагоревања код себе и својих сарадника
4. Упознавање са могућим стратегијама суочавања са стресом у радном окружењу и превенције синдрома сагоревања

Јачањем компетенција у областима које програм покрива, доприноси се крајњем исходу – очувању квалитета стручног рада и подизању квалитета социјалних услуга уз очување здравља запослених.

**САДРЖИНА ПРОГРАМА**

1. Разумевање стрес процеса
2. Извори стреса, симптоми стреса
3. Стрес у професионалном окружењу, секундарна трауматизација, синдром сагоревања
4. Стратегије суочавања

**КОМПЕТЕНЦИЈЕ КОЈЕ ПРОГРАМ РАЗВИЈА**

Програм је усмерен је на развијање општих компетенција (oпштих знања и вештина за препознавање и превенцију симптома професионалног стреса и синдрома сагоревања) стручних радника/ца у установама социјалне заштите и другим системима.

Јачањем компетенција за управљање стресом на индивидуалном и организацијском нивоу, доприноси се у крајњем исходу подизању квалитета услуга које се пружају корисницима у систему социјалне заштите, стварању услова за поштовање права корисника, у складу са основним начелима социјалне заштите уз очување менталног здравља запослених и континуирани професионални развој запослених.

**ЦИЉНА ГРУПА ПРОФЕСИОНАЛАЦА ЗА ОБУКУ**

Циљна група професионалца су стручни радници и сарадници у систему социјалне заштите.

Такође, програмом могу бити обухваћени и професионалци и волонтери из других система (здравство, полиција, медији, запослени у јединицама локалних самоуправа, организацијама цивилног друштва...)

**ОБЛАСТ НА КОЈУ СЕ ПРОГРАМ ОДНОСИ И КРАЈЊИ КОРИСНИЦИ**

Програм обуке се односи на област развоја општих компетенција потребних за суочавање са стресом у радном окружењу и превенцију сагоревања на послу. Крајњи корисници су сви корисници услуга социјалне заштите, односно услуга других система.

**ПРЕДУСЛОВИ ЗА УКЉУЧИВАЊЕ ПРОФЕСИОНАЛАЦА НА ОБУКУ**

Нису неопходна предзнања.

**ВОДИТЕЉКЕ ПРОГРАМА:** Марина Вукотић и Ивана Копривица

**ТРАЈАЊЕ ПРОГРАМА ОБУКЕ**

Укупно трајање програма обуке је 1 дан, односно 6 сати (са паузама 8 сати).